b'\n_START_ARTICLE_\nRupert Grint\n_START_SECTION_\nBiografija\n_START_PARAGRAPH_\nRupert Alexander Grint gim\xc4\x97 1988 m. rugpj\xc5\xab\xc4\x8dio 24 d., Watton-at-Stone, Hartford\xc5\xa1yre, Anglijos grafyst\xc4\x97je. Jo pirmas filmas buvo \xe2\x80\x9eHaris Poteris ir I\xc5\xa1minties akmuo\xe2\x80\x9c. Vaidmen\xc4\xaf Rupertas gavo, nes buvo ir teb\xc4\x97ra didelis Hario Poterio gerb\xc4\x97jas bei turi daug pana\xc5\xa1um\xc5\xb3 su Roniu Vizliu, pavyzd\xc5\xbeiui, jo persona\xc5\xbeas rusvais plaukais, taip pat jis bijo vor\xc5\xb3, kaip ir Ronis, ir auga didel\xc4\x97je \xc5\xa1eimoje. Rupertas i\xc5\xa1girdo apie atrank\xc4\x85 \xc4\xaf film\xc4\x85 ir nuvyko \xc4\xaf j\xc4\x85, bet pra\xc4\x97jus keliems m\xc4\x97nesiams ir nesulaukus jokio atsakymo i\xc5\xa1 komisijos, vaikinukas nusprend\xc4\x97 dar kart\xc4\x85 pabandyti. \xc5\xa0is para\xc5\xa1\xc4\x97 repo dain\xc4\x85 ir \xc4\xafra\xc5\xa1\xc4\x97 j\xc4\x85 \xc4\xaf video kaset\xc4\x99, kurioje pats nusifilmavo apsireng\xc4\x99s moteri\xc5\xa1kais drabu\xc5\xbeiais, kaip ir jo mokytoja. Dar prid\xc4\x97jo ma\xc5\xbeyt\xc4\x99, Ronio vaidmens scen\xc4\x85, nor\xc4\x97damas parodyti, kaip nori vaidmens, ir visk\xc4\x85 nusiunt\xc4\x97 komisijai. Rupertas neliko nepasteb\xc4\x97tas. Jis gavo vaidmen\xc4\xaf, prie\xc5\xa1 tai vaidin\xc4\x99s tik mokyklos spektaklyje. Dabar jam tarsi prilipusi Ronio Vizlio etiket\xc4\x97 \xe2\x80\x93 jau niekas negali \xc4\xafsivaizduoti kito aktoriaus \xc5\xa1io drovaus, rusvaplaukio vaidmeniui atlikti. Rupertas jau nusifilmavo \xc5\xa1e\xc5\xa1iuose Hario Poterio filmuose ir dabar vaikinas jau ruo\xc5\xa1iasi septintajam. Po pirmosios Hario Poterio dalies Rupertas atliko vaidmen\xc4\xaf filme \xe2\x80\x9eThunderpants\xe2\x80\x9c (\xe2\x80\x9eBerniukas bezdaliukas\xe2\x80\x9c). Taip pat 2006 m. Rupert Grint nusifilmavo dar viename filme pavadinimu \xe2\x80\x9eVairavimo pamokos\xe2\x80\x9c (\xe2\x80\x9eDriving lessons\xe2\x80\x9c). Rupert Grint yra pasiry\xc5\xbe\xc4\x99s nusifilmuoti ir likusiuose Hario Poterio filmuose, jei tik kino kompanija Warner Bros suteiks toki\xc4\x85 galimyb\xc4\x99. Laisvalaikiu aktorius Rupert Grint \xc5\xbeaid\xc5\xbeia golf\xc4\x85 ir modeliuoja l\xc4\x97ktuvus. Jis prisipa\xc5\xbe\xc4\xafsta esantis labai tingus, taip baisiai, kad net neprisiver\xc4\x8dia kirptis plauk\xc5\xb3. Pamat\xc4\x99s, kad \xc5\xa1ie atrodo puikiai, nusprend\xc4\x97 j\xc5\xb3 nebeliesti \xc5\xbeirkl\xc4\x97mis. Ir daugeliui fan\xc5\xb3 tai patinka.'